Diari Oficial de la Generalitat Valenciana


Sumari del DOGV 6376, del 14-10-2010 (2010/11146)

CORRECCIÓ d'errades de Resolució de 7 d'octubre de 2010, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup A, sector administració especial, metges del treball, torn d'accés lliure, corresponents a l'oferta d'ocupació pública de 2008 de la Generalitat, Convocatòria 22/08.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6376

Data del DOGV
:   14-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11249


Data del document
:   07-10-2010

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Anàlisi jurídica

 Descriptors 

:   * funcionari

CORRECCIÓ d'errades de Resolució de 7 d'octubre de 2010, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup A, sector administració especial, metges del treball, torn d'accés lliure, corresponents a l'oferta d'ocupació pública de 2008 de la Generalitat, Convocatòria 22/08. [2010/11238]  
S'ha observat una errada en la publicació de la resolució esmen-tada (DOCV núm. 6375, de 13.10.2010), que consisteix a un defecte en la visualització del document, per la qual cosa es publica de nou tot seguit.  
«Per Orde de 8 de setembre de 2008, de la Conselleria de Justícia i Administracions Públiques (DOCV número 5851, de 17 de setembre de 2008), es van convocar proves selectives d'accés al grup A, sector administració especial, metges del treball, torn d'accés lliure, corresponents a l'oferta d'ocupació pública de 2008 de la Generalitat, Convocatòria 22/08.  
Mitjançant una Resolució de 9 de juny de 2010, de la Conselleria de Justícia i Administracions Públiques (DOCV número 6295, de 23 de juny de 2010), es feia pública la relació de les persones aspirants que havien superat les proves selectives esmentades i se'ls emplaçava per a la presentació de la documentació acreditativa del compliment dels requisits per al nomenament com personal funcionari de carrera.  
Per Resolució de 25 d'agost de 2010, de la Direcció General d'Administració Autonòmica (DOCV número 6345, de l'1 de setembre de 2010), es convocava les persones aspirants seleccionades per a l'elecció de destinació.  
En acte únic celebrat el dia 8 de setembre de 2010, a la seu de la Conselleria de Justícia i Administracions Públiques, es va procedir a l'elecció de destinació per part del personal que va superar el procés selectiu esmentat.  
En virtut d'això, i en exercici de les competències atribuïdes per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Primer Adjudicació dels llocs de treball  
Adjudicar, amb caràcter definitiu, a les persones que van superar les proves selectives d'accés al grup A, sector administració especial, metges del treball, Convocatòria 22/08, els llocs de treball que s'especifiquen en l'annex de la present Resolució.  
Segon. Cessaments i presa de possessió  
Presa de possessió.  
L'acte de presa de possessió tindrà lloc el dia 22 d'octubre de 2010, a les 10.00 hores, segons la província en què hagen obtingut destinació, a les seus següents:  
a) Direcció Territorial de la Conselleria de Justícia i Administracions Públiques a Alacant, Rambla Méndez Nuñez, 41 (Torre Generalitat), 03508 Alacant.  
b) Direcció Territorial de la Conselleria de Justícia i Administracions Públiques a Castelló, carrer Major, 78, 12203 Castelló de la Plana.  
c) Servei de Provisió de Llocs de la Direcció General d'Administració Autonòmica, Conselleria de Justícia i Administracions Públiques, carrer Miquelet, 5-2n pis, 46598 València.  
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, dit personal disposa d'un mes de termini, que finalitzarà el 22 de novembre de 2010, per a prendre possessió del lloc de treball adjudicat. Si es fera ús del dit termini, durant el mateix no es meritarà cap retribució.  
Cessaments.  
1. Els qui han de prendre possessió del lloc de treball adjudicat, en virtut del que disposa l'apartat primer d'aquesta resolució, cessaran d'ofici el dia 21 d'octubre de 2010 en el lloc que, si fa al cas, exerciren.  
2. Així mateix, els qui es troben exercint amb destinació provisional, o de mode interí, algun dels llocs de treball adjudicats, cessaran d'ofici el dia 21 d'octubre de 2010. No obstant això, si la persona titular del lloc de treball comunicara, amb suficient antelació i per escrit, a la unitat de personal de dependència, la data posterior, dins del termini possessori, en què formalitzarà la presa de possessió, qui exercisca el dit lloc, de forma provisional o interinament, cessarà d'ofici en la data immediata anterior a la data assenyalada.  
3. No obstant el que disposa l'apartat anterior, en el supòsit de no formalitzar la persona adjudicatària la presa de possessió, no es produirà el cessament del personal que ocupe lloc, bé amb destinació provisional o com a funcionari interí.  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 7 d'octubre de 2010.- La directora general d'Administració Autonòmica: Carmela Cots Soler». ANNEX I /ANEXO I  
 Adjudicació de llocs als aprovats del Grup A, METGES DEL TREBALL convocatòria 022/08  
 Adjudicación de puestos a los aprobados del Grupo A, MEDICOS DEL TRABAJO convocatoria 022/08  
 CONSELLERIA D'EDUCACIÓ  
 DNI Cognoms i nom Lloc Denominació Centre Classificació Municipi  
 DNI Apellidos y nombre Puesto Denominación Centro Clasificación Municipio  
 25389273 FERRIS GIL, JUAN MANUEL 23486 METGE/ESSA DEL TREBALL DIRECCIÓ TERRITORIAL D'EDUCACIÓ - F E A 22 E040 VALENCIA  
 VALÈNCIA  
 74265637 CABRERA BEYROUTI, RUBEN 23571 METGE/ESSA DEL TREBALL DIRECCIÓ TERRITORIAL D'EDUCACIÓ - F E A 22 E040 ALACANT/ALICANTE  
 ALACANT  
 21404305 ZARAGOZA RAMON, JULIO HECTOR 23834 METGE/ESSA DEL TREBALL DIRECCIÓ TERRITORIAL D'EDUCACIÓ - F E A 22 E040 ALACANT/ALICANTE  
 ALACANT  
 87755594 PINO JUSTO, ADOLFO JOSE 24647 METGE/ESSA DEL TREBALL DIRECCIÓ TERRITORIAL D'EDUCACIÓ - F E A 22 E040 CASTELLÓ DE LA PLANA /  
 CASTELLÓ CASTELLÓN DE LA PLANA